Boris Frlec

Boris Frlec (10. veebruar 1936 Ljubljana – 18. veebruar 2026) oli Sloveenia keemik, poliitik ja diplomaat.

Boris Frlec lõpetas Ljubljana ülikooli keemikuna 1959. aastal. Doktorikraadi keemia alal omandas ta samas ülikoolis 1965. aastal. Aastatel 1959–1984 töötas ta Jožef Stefani Instituudis, kus ta esialgu oli teadur, alates 1974. aastast asedirektor ja alates 1975. aastast direktor. Samaaegselt oli ta alates 1968. aastast keemiaprofessor Ljubljana ülikoolis. 1984–1989 oli ta Sloveenia Sotsialistliku Vabariigi Täitevnõukogu asepresident. 1989–1991 oli ta Jugoslaavia suursaadik Saksamaa Liitvabariigis. Alates 1991. aastast töötas Frlec Sloveenia Välisministeeriumis. 1992. aastal määrati ta Sloveenia suursaadikus Saksamaal.Ministry of Foreign Affairs : Minister Dr Boris Frlec, BSc in Chemistry Clinton1999

Alates 25. septembrist 1997 kuni 2. veebruarini 2000 oli ta Sloveenia välisminister.Slovenia. Ministries, etc. rulers.org 

2000. aasta juunist kuni 2004. aasta juunini oli ta Sloveenia suursaadik Hollandis.About the Embassy Hague Republic of Slovenia 2006. aastal jäi ta Sloveenia Välisministeeriumist pensionile. 2006–2014 töötas ta Euroopa Julgeoleku- ja Koostööorganisatsioonis, kus oli valimiste jälgimise missiooni juhataja.Boris Frlec LinkedIn

 Viited 

Kategooria:Sloveenia poliitikud
Kategooria:Sloveenia välisministrid
Kategooria:Diplomaadid
Kategooria:Keemikud
Kategooria:Ljubljana ülikooli vilistlased
Kategooria:Sündinud 1936
Kategooria:Surnud 2026